# מעגל עונות השנה

**הסתיו הגיע**

**⏴ במבט חדש לכיתה א**

**היקף יחידת הלימוד:** 1 שעור

**עמודים:** 8-6(44, 80, 102)

**שימו לב!** את הנושא **מאפייני - סימני העונה** (לדוגמה, **סתיו**) יש ללמד בכל עונה.

מבנה השיעור בכל עונה יהיה דומה לזה המוצע להלן:

# מטרות

* התלמידים יציינו את ארבע עונות השנה: סתיו, חורף, אביב וקיץ.
* התלמידים יסבירו מדוע העונות מוצגות במעגל.
* התלמידים יסבירו מהי מחזוריות.
* התלמידים יתארו את הסימנים המאפיינים כל עונה (מזג אוויר, צמחים, בעלי חיים ובני אדם).
* התלמידים יתארו את הסימנים המאפיינים את עונות השנה.

# היערכות לשיעור

* כרזה **מעגל עונות השנה** ( מופיעה גם כאיור בעמודים 7-6 בחוברת). הכרזה נמצאת באתר במבט חדש (כיתה א).
* להכין כרטיסי מילים: **סתיו, חורף, אביב, קיץ**
* מילות השיר [**הקיץ עבר החום הגדול**](https://www.youtube.com/watch?v=fmJaC2smNjg), עזרים להשמעה (רמקול, מחשב כיתתי עם מערכת שמע), נספח מנוילן, טושים מחיקים.
* מומלץ לקרוא במדריך למורה **הבהרות מתודיות** **כלליות** המתייחסות לנושאי הלימוד בחוברת זו, עמוד 44.
* מומלץ לקרוא במדריך למורה **הבהרות מתודיות** המתייחסות לנושאי הלימוד בפרק סתיו, עמודים 49 -53.

**מהלך השיעור (ראו בעמודים הבאים).**

# מהלך השיעור: פתיחה לנושא מעגל עונות השנה

| **מרכיבי מעגל הלמידה** | **פעילויות** |
| --- | --- |
| פתיחה | **תמונת השער, קטע הקריאה "סתיו, חורף, אביב וקיץ" עמוד 6 – 7**   * מציגים בכיתה את הכרזה "מעגל עונות השנה" – או שמשקפים אותה מהספר הדיגיטלי. במידת האפשר, מומלץ להיכנס לאתר במבט חדש ולהציג לתלמידים את הכרזה, השער וקטע הפתיחה. אפשרות אחרת - מבקשים מהתלמידים לפתוח את החוברת בעמוד 6 - 7 (המורה מציגה לתלמידים את העמוד בחוברת שלה). * מבקשים מהתלמידים להתבונן באיור ושואלים: * מה מציג/מתאר האיור? * היכן מתרחשות הפעולות המתוארות באיור? * האם אתם מזהים בַּמֶּה עוסק האיור? (מה הילדים עושים? אילו בעלי חיים הם   מזהים בו? אילו צמחים הם מזהים? אילו תופעות מזג אוויר הם מזהים).   * מדוע האיור הוא בצורת מעגל? * אילו מילים כתובות במעגל הפנימי? (שמות החודשים). * מבקשים מהילדים לחבר כותרת לאיור. * מקריאים את קטע הפתיחה תוך הטעמת המילים המודגשות. * מה אנו למדים על עונות השנה מתוך קטע המידע? (שהן חוזרות בסדר קבוע). * מהי העונה כעת? * כיצד אתם יודעים שזו העונה? (סימני העונה). * תולים בכיתה את כרטיסי המילים שלמדנו: **סתיו, חורף, אביב, קיץ, במעגל עונות השנה, מחזוריות** |
| התנסות | **הסתיו הגיע**   * מתבוננים באיור **מעגל עונות השנה** שבעמוד 8. * שואלים: (מוצע להיעזר בשאלות שבשיח ובהמלצות למורה שבעמוד זה). * מה שונה האיור הזה מהאיור שמוצג בעמודים 6 - 7? (גזרת הסתיו צבעונית ושאר העונות אפורות – תמונת שחור/לבן). * מהם הסימנים המאפיינים את הסתיו? (באיור ומידע אישי). * מאזינים לשיר **הקיץ עבר** ומבקשים לציין אילו מסימני הסתיו מוזכרים בשיר (רוחות מנשבות, נודדות ציפורים, ימים קרים). * שואלים: * אילו סימנים נוספים על אילו שראינו באיור מוזכרים בשיר? * מבקשים מהילדים לצייר את עונת הסתיו לפי תפיסתם. אפשרות נוספת היא לספק לתלמידים חומרי יצירה ולבקש מהם להכין יצירה שמתארת את הסתיו.   שימו לב: במהלך לימוד החוברת התלמידים ירחיבו את הידע ויעמיקו את ההבנה אודות מאפייני הסתיו. |
| המשגה | **סיכום מאפייני העונה**   * התלמידים מציגים את האיורים ו/או היצירה בקבוצה/במליאת הכיתה. * תולים את היצירות בלוח מרכזי בכיתה ומציינים את הסימנים המאפיינים העונה.   **שימו לב!** חשוב להתייחס בסימנים לארבעה ההיבטים שיחזרו בכל אחת מן העונות: תופעות מזג אוויר, צמחים, בעלי חיים ובני אדם. |
| יישום | **סימני סתיו**   * כותבים על הלוח את המילים **סתי**ו ו**במעגל עונות השנה**   כל אחד מהילדים מחבר את שמו אל אחת מהאותיות שבמילים סתיו במעגל עונות השנה.   * עונים על חידות:   כתבו:   * שם של צמח שאופייני לעונה: * שם של בעל חיים שאופייני לעונה: * שם של פעולה שבני אדם עושים בסתיו או לקראת הסתיו: * שם של תופעת מזג אוויר שאופיינית לסתיו: |
| סיכוםורפלקציה | * מה למדתי על עונות השנה? * מה למדתי על הסתיו? |